Pil C

Lukáš Kajanovič (* 19. apríl 1986, Partizánske, Česko-Slovensko), viac známy ako Pil C, je slovenský reper.
Kariéra.
Pil C začal rapovať pomerne neskoro, a to keď mal 28 rokov (2014). Jeho kariéra odštartovala 28.08.2014 vydaním piesne Lost. Od vtedy spolupracoval s viacerými slovenskými aj českými interpretmi aj producentmi ako napríklad DJ Wich, DJ Mike Trafik, Dalyb atď. Ako hlavný predstaviteľ pomyselnej novej vlny rapu bol vždy ovplyvnený jeho koreňmi. Aj jeho prezývka vznikla ako pocta členovi Underground Kingz menom Pimp C. Po raketovom nástupe rozbehol Pil C CBG štvrtky, počas ktorých vydal dosť skladieb na to, aby mohol následne 2 roky odohrať v slovenských a českých kluboch stovky koncertov – bez jediného albumu. Počas dvoch rokov Pil C vydal skladby ako: Trippin ft. Zayo a Dalyb, Faded ft. Delik, Pentflaus ft. Yojo a Conspiracy Flat, November ft. Supa a Conspiracy Flat, Epos ft. DJ Wich, veľmi úspešnú skladbu s raperom Separom s názvom Vidím Jak Ich J*be, dalej pokračoval Peroxid, kde Pil C opisuje aktuálnu sociálnu a politickú situáciu na Slovensku, Lost, R.O.F, Pompeje, Ona ft. Vr/Nobody, Peroxid Remix s rapermi Fobia Kid, Otis, Mega M a P.A.T (Pouličný Autor Tónov). 
Album Hype.
Debutový projekt s názvom Hype z roku 2016 bol odrazom jeho divokej časti kariéry, keď si užíval život úspešného rapera. Na albume HYPE spolupracovali aj raperi: Separ, duo Moja Reč, Fobia Kid, Vladimir 518, aj speváčka Laris Diam. Pil C sa už pred tým objavil na jednom albume a to na albume od redakcie Refresher.sk s názvom "Freshtape". Prispel tam svojím trackom "Pompeje". Jeho prvý už spomínaný track „Lost“ zremixoval slovenský producent a bývalý člen českého zoskupenia Milion+ – Konex. Pil C v roku 2017 vydal singel My Sme Tu Doma, ktorá bola použitá ako hymna basketbalového tímu Prievidze. Pil C sa zapojil do trendu Hot16 so skladbou ONE SHOT. 
Album V rádiu hral Elán, keď umrel Tupac.
V roku 2017 Pil C vydáva album "V rádiu hral Elán, keď umrel Tupac". Ten bol osobnou výpoveďou, v rámci ktorej sa rodák z Partizánskeho vracia ku najdôležitejším momentom svojho života. Nasledovala takmer dvojročná pauza, počas ktorej si Pil C vytvoril dostatočný odstup, na hudbu však nezanevrel. 
Album 2086.
V roku 2019 oznámil návrat s tretím sólo albumom 2086, na ktorom sa podielali aj rapery Ektor, sak10denz, člen Pil Ciho labelu Comebackgangu Marko Damian, česká raperka Annet X, Dollar Prync, členka Comebackgangu, raperka Luisa, Smack, Frayer Flexking a taktiež český raper Viktor Sheen. V roku 2019 spolupracoval na skladbe Kariéra neni od rapera CASHANOVA BULHAR. V roku 2020 vydal veľmi úspešný singel "HAWAII" s Benom Cristovaom, ako reakciu na rozchod s jeho snúbenicou Natáliou Kornerovou (Naty Kerny). V roku 2020 vydal single MP2 a Bankroll ft. Rollsout. 30.8.2021 prichádza s novým singlom V PODZEMÍ FREESTYLE ft. Rytmus, čím upozorňuje na jeho nadchádzajúci album. 9.12.2021 Pil C vydáva druhý singel CHROME HEARTS FREESTYLE, ktorý sa ihneď' stáva novým hitom.
Album ODSUDENÍ NA ÚSPECH.
14.12.2021 vychádza von dlho očakávaný album ODSÚDENÍ NA ÚSPECH, kde pôsobili hostia: Separ, Otis, Luca Brassi10x, sak10denz, Alan Murin, Ego, Rytmus, Sergei Barracuda, Matej Straka, Richard Muller a Ben Cristovao. Pil Ciho album ODSÚDENÍ NA ÚSPECH získal cenu Albumu roka 2021. V roku 2022 hosťoval na skladbách Bungee spolu s Rollsoutom a Dokkeytinom, na skladbe Aleluja s raperom THE MAG, Kokym, Dollar Pryncom a Luca Brassim10x. Rok 2022 Pil c uzaviera hosťovaním na skladbe HYDRO s rapermi Frayer Flexking, PinkPanter a na skladbe Testy s rapermi Separom a Alanom Murinom. 
Album S Láskou, Lukáš.
14.2.2023 Pil C vydává koncepčný album s názvom S Láskou, Lukáš, kde hosťujú Separ, Ektor, Viktor Sheen a mladý začínajúci raper LNLY J.